Burak Baykan je regionalni direktor Dogus grupe za jugoistočnu Europu i odgovoran je za aktivnosti grupe u regiji. Rođen je u Istanbulu, u Turskoj, 8. kolovoza 1975. Diplomirao je na Sveučilištu Boğaziçi, Fakultet poslovne administracije, Odsjek za politiku i međunarodne odnose 1998., te na Sveučilištu Touro u Moskvi 2001., gdje je dobio magisterij poslovne administracije (specijalizirano u marketingu). Od 1999. do 2009. radio je u Rusiji, na nekoliko izvršnih pozicija, bavio se savjetovanjem, bio je komercijalni direktor u JVT Dynamic Logistics i Area Manager u Koleksiyon Mobilya. U prosincu 2007. započeo je karijeru u Dogus Holdingu (Moskva, Rusija) kao savjetnik predsjednika Uprave. U siječnju 2010. postao je dio odjela za investicije grupe i počeo raditi kao regionalni direktor za Hrvatsku i Crnu Goru, s odgovornošću za provođenje strateškog smjera i tekućih operacija u Hrvatskoj i Crnoj Gori. Vodio je poslove grupe vezane uz nautički turizam i yachting. Od 2018. do kraja 2020. bio je predsjednik Uprave D – Marin, globalne mreže marina. Također je bio član uprave za MB92 Barcelona između 2015. i 2019. godine. Burak Baykan je bio aktivan kao predsjednik Tursko-hrvatskog poslovnog vijeća (DEIK), član Izvršnog odbora Tursko-crnogorskog poslovnog vijeća (DEIK). Član je Upravnog odbora Udruge stranih investitora u Hrvatskoj od 2017.